Karatas

Karatas (, sutrumpinimas ct) – matavimo vienetas, skirtas pasverti šlifuotus juvelyrinius dirbinius ir brangakmenius. 1 karatas yra 0,2 gramo (200 miligramų).

Šis vienetas sutartas 1907 m. tarptautinio matų ir svorių komiteto konferencijoje Paryžiuje. Iki tol karato masė keitėsi, tad istorinių deimantų masė šiuolaikinių matavimų gali neatitikti.

Pavadinimas kilęs iš saldžiosios ceratonijos (Ceratonia siliqua) ankšties, kurio sėklos buvo vartotos sverti, nes kiekvienos sėklos svoris beveik nesiskiria ir sveria būtent 0,2 gramo. Juvelyrai dar nuo neatmenamų laikų naudojo jas kaip svarelius.

Kai kuriose šalyse, (pvz., Anglijoje, Šveicarijoje), karatų matavimo sistema naudojama išmatuoti tauriojo metalo kiekį 1 kilogramo lydinyje. Tačiau dažniausiai taurusis metalas matuojamas prabomis.

Prabų palyginimas su karatais 24 g masės lydinyje:

 333 prabos – 8 karatai
 375 prabos – 9 karatai
 500 prabos – 12 karatai
 583 prabos – 14 karatai
 750 prabos – 18 karatai
 916 prabos – 22 karatai
 958 prabos – 23 karatai
 999 prabos – 24 karatai

 Šaltiniai 

Kategorija:Masės matavimo vienetai
Kategorija:Mineralai